**Výsek z vyhlášky vzťahujúci sa k čisteniu komínov ZZ\_2007\_401**

**V Y H L Á ŠK A**

**Ministerstva vnútra Slovenskej republiky**

z 15. augusta 2007

**o technických podmienkach a požiadavkách na protipožiarnu bezpečnosť pri inštalácii a prevádzkovaní palivového spotrebiča, elektrotepelného spotrebiča a zariadenia ústredného vykurovania a pri výstavbe a používaní komína a dymovodu a o lehotách ich čistenia a vykonávania kontrol**

Ministerstvo vnútra Slovenskej republiky podľa § 4 písm. m) zákona č. 314/2001 Z. z. o ochrane pred požiarmi v znení zákona č. 347/2004 Z. z. ustanovuje:

**§ 1 Predmet úpravy**

(1) Táto vyhláška ustanovuje technické podmienky a požiadavky na protipožiarnu bezpečnosť

a) pri inštalácii a prevádzkovaní palivového spotrebiča, elektrotepelného spotrebiča a zariadenia

ústredného vykurovania,

b) pri výstavbe a používaní komína a dymovodu určených na odvod spalín z palivových

spotrebičov do vonkajšieho prostredia.

(2) Táto vyhláška ustanovuje lehoty čistenia komína, dymovodu a palivového spotrebiča a vykonávania ich kontrol.

---

Lehoty čistenia komína, dymovodu a palivového spotrebiča a vykonávania ich kontrol

**§ 20**

**Lehoty čistenia a kontroly komína**

(1) Komín sa musí udržiavať v dobrom technickom stave a musí byť zabezpečená jeho pravidelná kontrola a čistenie.

(2) Komín sa musí počas prevádzky čistiť a kontrolovať najmenej v týchto lehotách:

a) ak sú na komínové teleso pripojené spotrebiče s celkovým tepelným výkonom do 50 kW, raz za

1. štyri mesiace, ak sú do komína pripojené spotrebiče na tuhé palivá alebo spotrebiče na

kvapalné palivá,

---

(4) Komín, na ktorý je pripojený spotrebič na tuhé palivo, spotrebič na kvapalné palivo alebo spotrebič na plynné palivo a ktorý nebol v prevádzke od ostatného čistenia a kontroly dlhšie, ako je lehota ustanovená v odseku 2 písm. a) a b), nemusí sa až do jeho opätovného uvedenia do prevádzky kontrolovať a čistiť; pred uvedením spotrebiča do prevádzky sa musí vykonať jeho kontrola a čistenie.

(5) Komín v občasne užívaných stavbách sa musí čistiť a kontrolovať najmenej raz za dva roky.

(6) Sadze a kondenzát nahromadené v zbernej časti komínového prieduchu sa musia vyberať pri každom čistení komína.

(7) Spotrebič sa musí čistiť v lehotách určených jeho výrobcom v dokumentácii k spotrebiču. Ak táto lehota nie je v dokumentácii určená alebo taká dokumentácia chýba, musí sa čistiť v lehotách uvedených v odseku 2.

**§ 22 Vypaľovanie komína**

(1) Komín možno vypaľovať len výnimočne, ak nemožno odstrániť usadeniny spalín iným spôsobom. Komín môže vypaľovať iba kominár alebo revízny technik komínov s pomocou najmenej jednej ďalšej osoby. Vypaľovanie komína sa oznamuje obci.

(2) Komín možno vypaľovať len vtedy, ak je odolný proti vyhoreniu sadzí.25)

**Potvrdenia o vykonaní čistenia a kontroly komína alebo dymovodu alebo o vykonaní preskúšania komína**

**§ 23**

(1) O vykonaní čistenia a kontroly komína alebo dymovodu vyhotovuje ten, kto čistenie a kontrolu vykonal, potvrdenie o vykonaní čistenia a kontroly komína alebo dymovodu, ktorého vzor je uvedený v prílohe č. 11, alebo urobí zápis do denníka čistenia a kontroly komína alebo dymovodu s dátumom vykonania kontroly a čistenia komína alebo dymovodu spolu s menom a priezviskom osoby, ktorá kontrolu a čistenie vykonala.

(2) Nedostatky zistené pri čistení a kontrole komína alebo dymovodu, ktoré nemožno odstrániť bezprostredne pri čistení a kontrole komína alebo dymovodu, sa uvedú v potvrdení o vykonaní čistenia a kontroly komína alebo dymovodu.

(3) Ak sa pri čistení a kontrole komína alebo dymovodu alebo pri preskúšaní komína zistia nedostatky, ktoré bezprostredne ohrozujú protipožiarnu bezpečnosť stavieb alebo zdravie a životy ľudí, musí ten, kto čistenie a kontrolu komína alebo dymovodu alebo preskúšanie komína vykonal, túto skutočnosť bez zbytočného odkladu oznámiť obci alebo miestne príslušnému orgánu vykonávajúcemu štátny požiarny dozor; taký komín alebo dymovod sa až do odstránenia nedostatkov nesmie používať.

(4) O vykonaní preskúšania komína sa vydáva potvrdenie o vykonaní preskúšania komína, ktorého vzor je uvedený v prílohe č. 12.

(5) Potvrdenie o vykonaní čistenia a kontroly komína alebo dymovodu alebo potvrdenie o vykonaní preskúšania komína sa vydáva na účely kontroly a predkladá sa na požiadanie obci alebo orgánu vykonávajúcemu štátny požiarny dozor

**Príloha č. 11**

**k vyhláške č. 401/2007 Z. z.**

DynamicResources\437c2dd3-bf85-4cc8-a687-4654a716ce81\_1.pdf

Číslo potvrdenia: V ............................. dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko osoby,

ktorá vykonala čistenie a kontrolu komína  dymovodu)

**P O T V R D E N I E**

**O VYKONANÍ ÈISTENIA A KONTROLY KOMÍNA ALEBO DYMOVODU**X)

podľa § 23 ods. 1 vyhlášky Ministerstva vnútra Slovenskej republiky è. 401/2007 Z. z. o technických podmienkach

a požiadavkách na protipožiarnu bezpečnosť pri inštalácii a prevádzkovaní palivového spotrebiča, elektrotepelné-

ho spotrebiča a zariadenia ústredného vykurovania a pri výstavbe a používaní komína a dymovodu a o lehotách ich

čistenia a vykonávania kontrol v objekte právnickej osoby  fyzickej osoby-podnikateľa)

Adresa objektu:

Názov právnickej osoby:)

Meno a priezvisko fyzickej osoby-podnikateľa:)

Sídlo právnickej osoby:)

Adresa trvalého pobytu fyzickej osoby-podnikateľa:)

Označenie komína  dymovodu)

Druh a typ spotrebiča pripojeného na komín  dymovod)

Dátum vykonania kontroly a čistenia komína  dymovodu)

Zistené nedostatky:

Termín odstránenia nedostatkov:

.......................................................

Podpis osoby, ktorá vykonala čistenie

a kontrolu komína  dymovodu)

x) Nehodiace sa prečiarknite.